Изх.№25-00-98/25.07.2025 г.

ОБС Вх. № 143/25.07.2025 г.

 **ДО**

**ОБЩИНСКИ СЪВЕТ**

**ГР. РУДОЗЕМ**

**ДОКЛАДНА ЗАПИСКА**

**от**

**инж. Недко Фиданов Кулевски – кмет на община Рудозем**

 **ОТНОСНО:** Одобряване на изменение на Подробен устройствен план - ПРЗ за имоти с идентификатори 63207.502.28, 63207.502.42 и 63207.502.260, попадащи в УПИ XVI-115, УПИ XVII-озел., УПИ Х-за спорт и рекреация, в кв. 42 и кв. 44 по плана на гр. Рудозем, общ. Рудозем.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Постъпило е заявление с № УТ-2117-24/16.07.2025 г. от Община Рудозем и Красимир Мичов Рунчев, в качеството им на възложители, с искане за одобряване на изменение на Подробен устройствен план - ПРЗ за имоти с идентификатори 63207.502.28, 63207.502.42 и 63207.502.260, попадащи в УПИ XVI-115, УПИ XVII-озел., УПИ Х-за спорт и рекреация, в кв. 42 и кв. 44 по плана на гр. Рудозем, общ. Рудозем.

 Проектът е изготвен в съответствие с дадено разрешение за изменение на ПУП, съгласно Заповед № РД-308/08.07.2025 г. на кмета на община Рудозем.

 Тъй като в административното производство заинтересувани лица по смисъла на чл. 131 от ЗУТ са само лицата, по чиято инициатива се изменя подробният устройствен план, на основание чл. 128, ал. 13 от ЗУТ, проектът за изменение на плана не е съобжаван по реда на чл. 128, ал. 1 и ал. 3 от ЗУТ.

 Проектът е разгледан и приет на заседание на Общински експертен съвет по устройство на територията /ОЕСУТ/ с Решение № 2/16.07.2025 г. по Протокол № 16.

 **С оглед на горната фактическа обстановка се установява от правна страна следното:**

 Искането за одобряване на проект за изменение на ПУП - ПРЗ е подадено от заинтересувани лица по смисъла на чл. 131, ал. 1 и ал. 2, т. 1 от ЗУТ, а именно от Община Рудозем като собственик на поземлените имоти, предмет на плана и носителя на ограничено вещно право на строеж- Красимир Рунчев.

 Одобряването на проекта за изменение на ПУП — ПРЗ е от компетенциите на общинския съвет, на основание чл. 129, ал. 1 от ЗУТ, тъй като е в обхват на два квартала.

 В изготвения проект за изменение на плана са заложени следните промени:

 *1. Предвижда се придаване на площи към общински поземлен имот с идентификатор 63207.502.28, попадащ в УПИ XVI-115, кв. 42, както следва:*

 *- реална част с площ 224 кв.м. от общински поземлен имот с идентификатор 63207.502.42, попадащ в УПИ XVII-озел.;*

 *- реална част с площ 100 кв.м. от общински поземлен имот с идентификатор 63207.502.260, попадащ в УПИ Х-за спорт и рекреация.*

 *След промените се предвижда ново отреждане на УПИ XVI-28 за жил. стр., с площ 855 кв.м.*

 *2.* *Предвижда се свободно застрояване в УПИ. Застрояването към улицата на УПИ XVI-28 за жил. стр. е основно на отстояние 3 м. от имотната граница.*

 Основание за одобряване на изменение на ПРЗ е нормата на чл. 134, ал. 2, т. 6 от ЗУТ, а именно съгласие от Община Рудозем като собственик на поземлените имоти, предмет на плана и носителя на ограничено вещно право на строеж- Красимир Рунчев, съгласно чл. 131, ал. 2, т. 1 от ЗУТ.

 Спазени са административнопроизводствените правила при издаване на акта — сезиране на административния орган от заинтересовано лице по чл. 131, ал. 2, т. 1 от ЗУТ със заявление по образец, разрешено е изработването на проект за ПУП от компетентния за това орган, същият е разгледан и приет от ОЕСУТ.

 Спазени са материалноправните разпоредби на ЗУЗСО, ЗУТ и актовете по прилагането му.

 Проектът е изработен при спазване изискванията на Наредба № 8/2001 г. за обема и съдържанието на устройствените планове.

 Решението е целесъобразно и икономически осъществимо, което съответства на нормата на чл. 108, ал. 5 от ЗУТ.

 Предвид гореизложеното и на основание чл.21, ал.1, т.11 от ЗМСМА, чл.129, ал.1 във връзка с чл. 134, ал. 2, т. 6 от ЗУТ, предлагам Общински съвет-Рудозем да разгледа, обсъди и приеме следното

**ПРОЕКТОРЕШЕНИЕ:**

1. Общински съвет-Рудозем одобрява изменение на Подробен устройствен план - ПРЗ за имоти с идентификатори 63207.502.28, 63207.502.42 и 63207.502.260, попадащи в УПИ XVI-115, УПИ XVII-озел., УПИ Х-за спорт и рекреация, в кв. 42 и кв. 44 по плана на гр. Рудозем, общ. Рудозем.
2. Одобреният проект за изменение на Подробен устройствен план -ПРЗ да се публикува на интернет страницата на общината, на основание чл.129, ал.5 от ЗУТ.
3. Обявлението за решението да се изпрати в 7-дневен срок за обнародване в "Държавен вестник", на основание чл.129, ал.1 от ЗУТ.

СБ/

